ຫົວໜ້າເສນາທິການໃຫຍ່ກອງທັບປະຊາຊົນຫວຽດນາມຕ້ອນຮັບຜູ້ບັນຊາການແມ່ທັບເຮືອປາຊີຟິກ
ທ່ານພົນເອກ ໂດ໋ບ໋າຕິ ຕ້ອນຮັບທ່ານ Scott Swift
(ພາບ: TTXVN)
ຕອນເຊົ້າວັນທີ 18/3, ທີ່ການຕ້ອນຮັບຄະນະຜູ້ແທນກອງບັນຊາການແມ່ທັບເຮືອປາຊີຟິກອາເມລິກາ ໂດຍທ່ານ Scott Swift, ພົນເຮືອເອກ ຜູ້ບັນຊາການ ແມ່ທັບເຮືອປາຊີຟິກ ເປັນຫົວໜ້າຄະນະ, ເນື່ອງໃນໂອກາດມາຢ້ຽມຢາມ ແລະ ເຮັດວຽກ ຢູ່ຫວຽດນາມ, ທ່ານພົນເອກ ໂດ໋ບ໋າຕິ, ຫົວໜ້າເສນາທິການໃຫຍ່ກອງທັບປະຊາຊົນຫວຽດນາມ ເນັ້ນໜັກວ່າ: ຫວຽດນາມ ຖືເປັນສຳຄັນທີ່ສຸດ ການພົວພັນຮ່ວມມືຮອບດ້ານ ໃນຫຼາຍຂົງເຂດ ກັບອາເມລິກາ, ໃນນັ້ນມີການຮ່ວມມື ໃນຂົງເຂດກອງທັບເຮືອ ຊຶ່ງແມ່ນໜຶ່ງໃນຈຳນວນ ຈຸດພົ້ນເດັ່ນໃນການພົວພັນຮ່ວມມືດ້ານປ້ອງກັນຊາດ ຂອງສອງປະເທດ. ທ່ານພົນເອກ ໂດ໋ບ໋າຕິ ກໍ່ສະແດງຄວາມຫວັງວ່າ: ກຳລັງກອງທັບເຮືອ ຫວຽດນາມ ແລະ ອາເມລິກາ ຈະສືບຕໍ່ຍູ້ແຮງການຮ່ວມມື, ບົນພື້ນຖານຄວາມສະເໝີພາບ, ເຄົາລົບເຊິ່ງກັນ ແລະ ກັນ, ເພື່ອຜົນປະໂຫຍດ ຂອງແຕ່ລະປະເທດ, ເພື່ອສັນຕິພາບ, ສະຖຽນລະພາບຂອງພາກພື້ນ. ທ່ານ ພົນເຮືອເອກ Scott Swift, ຕີລາຄາສູງ ແລະ ພ້ອມກັນແບ່ງປັນທັດສະນະ ໃນການແກ້ໄຂຂໍ້ຂັດແຍ່ງກັນ ຢູ່ທະເລຕາເວັນອອກ ຂອງຫວຽດນາມ ດ້ວຍມາດຕະການໂດຍສັນຕິວິທີ, ບົນພື້ນຖານເຄົາລົບກົດໝາຍສາກົນ, ໃນນັ້ນ ມີສົນທິສັນຍາສະຫະປະຊາຊາດ ແລະ ກົດໝາຍວ່າດ້ວຍທະເລ ປີ 1982. ດ້ວຍຖານະເປັນຜູ້ບັນຊາການແມ່ທັບເຮືອ ປາຊີຟິກ, ທ່ານ ພົນເຮືອເອກ Scott Swift, ຈະສືບຕໍ່ມີບັນດາການປະກອບສ່ວນ ເຂົ້າໃນການປົກປັກຮັກສາຄວາມສະຫງົບ-ປອດໄພ ຢູ່ທະເລຕາເວັນອອກ, ປະກອບສ່ວນເຮັດສະພາບການ ໃນພາກພື້ນ ແລະ ໃນໂລກມີສະຖຽນລະພາບ.
(ແຫຼ່ງຄັດຈາກ VOV)